Pikateraline riis Baity 800 g - Allahindlus - Grossi - Kriisis.ee - Soodus 788354
Kampaania periood: 27.05.2019
Pikateraline riis Baity 800 g Taurides - Wikipedia
Voorkoms Suidelik: 10 September –
Noordelik: 20 Oktober –
Hoogtepunt Suidelik: 10 Oktober
Noordelik: 12 November
Spoed 27 km/s
Sterre per uur 5
Die Taurides is ’n meteoorreën wat verbind word met Komeet 2P/Encke, of Encke se Komeet. Hulle word so genoem vanweë hul uitstralingspunt wat in die sterrebeeld Bul (Taurus) lê.
Encke en die Taurides is vermoedelik oorblyfsels van ’n baie groter komeet wat oor die afgelope 20 000 tot 30 000 jaar verbrokkel het. Dié stroom deeltjies is die grootste in die binneste Sonnestelsel. Omdat die stroom taamlik versprei is, duur dit verskeie weke vir die Aarde om daardeur te beweeg en hou die meteoorreën baie lank aan in vergelyking met ander reëns. Die Taurides bestaan ook uit swaarder materiaal: klippies in plaas van stof.
Die Taurides kom voor teen sowat 5 meteore per uur; hulle beweeg stadig deur die lug teen sowat 27 km per sekonde. Die groter dele kan boliede veroorsaak wat helderder as die volmaan is en rookstrepe agterlaat.
Vanweë swaartekragversteurings deur ander planete, veral Jupiter, het die Taurides mettertyd versprei en bestaan daar aparte segmente, die Noordelike Taurides (NTA) en Suidelike Taurides (STA). Laasgenoemde is aktief van omtrent 10 September tot 20 November en eersgenoemde van omtrent 20 Oktober tot 10 Desember. Hulle is wesentlik twee deursnitte van ’n enkele, breë stroom in die ruimte. Die Beta Taurides en Zeta Perseïdes, wat in Junie/Julie deurkruis word, is ook deursnitte van die stroom wat die Aarde van sy dagkant af nader en dus nie gesien kan word soos die nagtelike NTA en STA van Oktober/November nie. Die sterrekundiges Duncan Steel en Bill Napier meen selfs die Beta Taurides kon die oorsaak gewees het van die Toengoeska-voorval op 30 Junie 1908.
Die Tauride-stroom het ’n siklus wat rofweg elke 2 500 tot 3 000 jaar ’n hoogtepunt bereik wanneer die middelste deel nader aan die Aarde verbybeweeg en meer intense reëns veroorsaak. Die volgende hoogtepunt is na verwagting omstreeks die jaar 3000.
↑ (2008) “Near-Earth Objects in the Taurid complex”. Monthly Notices of the Royal Astronomical Society 386 (3): 1436–1442. doi:10.1111/j.1365-2966.2008.13096.x.
↑ 2,0 2,1 2,2 Dr. Tony Phillips (2005-11-03). “Earth is orbiting through a swarm of space debris that may be producing an unusual number of nighttime fireballs”. NASA Science News.
↑ 3,0 3,1 3,2 Meteor Shower Promises Seven Shooting Stars an Hour – National Geographic News (7 November 2003)
"Fireball Sightings" – Nasa
Wetenskapartikels oor die Tauride-kompleks
Ontsluit van "https://af.wikipedia.org/w/index.php?title=Taurides&oldid=1628687"
Die bladsy is laas op 2 Desember 2017 om 15:49 bygewerk.